stanford-oval/wikipedia huggingface dataset:
Croke Park

| Croke Park> Croker |
| --- | --- |

Rakennuksen tiedot
Sijainti:   Dublin, Irlanti
Koordinaatit:  53°21′38.70″N, 6°15′4.80″W
Rakennustyöt aloitettu:  1884
Avattu:  1913
Remontoitu:  2004
Omistaja:  Gaelic Athletic Association
Kenttä:  nurmi
Arkkitehti:  Gilroy McMahon
Käyttäjät
 Gaelic Athletic Association 
Katsojakapasiteetti
 82 300 
Kentän mitat
 144,5 x 88 m 
Lisää rakennusartikkeleitaArkkitehtuurin teemasivulla
Croke Park (iiriksi Páirc an Chrócaigh) on stadion Irlannin pääkaupungissa Dublinissa. Se on 82 300 istumapaikallaan Irlannin suurin ja Euroopan viidenneksi suurin stadion. Stadion toimii myös Gaelic Athletic Associationin päämajana. Stadionilla järjestetään gaelilaisten urheilulajien tapahtumia sekä muun muassa suuria konsertteja.
Verisunnuntain muistolaatta
Irlannin sisällissodan aikana 21. marraskuuta 1920, ns. Verisunnuntaina (Bloody Sunday, Domhnach na Fola) Royal Irish Constabularyn Black and Tans ja Auxiliary Division avasivat tulen stadionilla kesken gaelilaisen jalkapallon ottelun. Tapaukseksessa kuoli 15 siviiliä ja kuutisenkymmentä haavoittui. Englantilaisiksi mielletyt lajit kuten jalkapallo ja rugby olivat kiellettyjä stadionilla vuoteen 2005, ensimmäiset ottelut pelattiin vuonna 2007 kun näiden lajien käyttämä Lansdowne Roadin stadion purettiin. Korvaavan Aviva Stadiumin 2010 koittaneen valmistumisen jälkeen Croke Parkilla on pelattu jälleen vain yksi rugbyottelu, vuonna 2024. Sen sijaan amerikkalaisen jalkapallon otteluita stadionilla on järjestetty satunnaisesti jo vuodesta 1946. Samana vuonna pelattiin myös stadionin ensimmäinen baseballottelu. Vuonna 1972 stadionilla järjestettiin nyrkkeilytapahtuma johon sisältyivät raskaansarjan ottelut Joe Bugnerin ja Paul Nielsenin sekä Muhammad Alin ja Al Lewisin välillä. Vuonna 2003 stadion isännöi Nelson Mandelan avaamaa Special Olympics -vammaisurheilutapahtumaa.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (englanniksi)
Burrard Inlet

Burrard Inlet ja lähialueet
Burrard Inlet on Kanadassa, Brittiläisessä Kolumbiassa sijaitseva vuono. Se ulottuu Georgiansalmesta lähes suoraan itään 30 kilometrin päässä sijaitsevaan Port Moodyn kaupunkiin. Burrardista eroaa Indian Arm -vuono pohjoiseen, ja siihen laskee useita jokia. Vuonon pohjoisrannasta käytetään nimeä North Shore, jossa sijaitsevat North Vancouverin kaupunki sekä West Vancouverin ja North Vancouverin kunnat. Eteläpuolella sijaitsevalla Burrardin niemimaalla ovat Vancouverin ja Burnabyn kaupungit.
Burrard Inletin yli johtaa kolme siltaa: maantiesillat Lions Gate Bridge ja Ironworkers Memorial Second Narrows Crossing sekä rautatiesilta Second Narrows Bridge. Vuonon ylittävät myös SeaBus-katamaraanialukset useita kertoja päivässä. Vancouverissa sijaitsevan sataman johdosta laivaliikenne vuonossa on erittäin vilkasta.
Eläimistö

Talvisin vuonoon tulevat useat linnut etsimään ravintoa ja talvehtimaan. Suurimpilukuisina alueella ovat sorsalinnut, joita vuosittain talvehtii alueella yli 17 000 yksilöä. Pitkäkaulauikkujen määrä vaihtelee vuodesta toiseen runsaasti 2 000–15 000 yksilön välillä. 
Amerikantelkkää tavataan yli 7 000 yksilöä vuosittain, pilkkaniskaa yli 6 000 yksilöä ja alueella harvinaisen sinipääskyn (n. 10 yksilöä) tiedetään myös pesivän alueella. Toisinaan myös yksittäisiä miekkavalaita tavataan alueella.
Historia

Satoja vuosia ennen eurooppalaisten saapumista alueella asui salish-intiaaneihin kuuluvia sḵwx̱wú7mesheja, musqueameita ja tsleil-waututheja. Joidenkin lähteiden mukaan he eivät olisi kuitenkaan asuneet vuonon ranta-alueilla vuoden ympäri vaan ainoastaan kausittain.
Brittiläinen tutkimusmatkailija George Vancouver ja apuna olleet espanjalaiset kapteenit Cayetano Valdezin ja Dionisio Gallianon purjehtivat vuonna 1792, ensimmäisinä eurooppalaisina, Burrard Inlet -vuonoon tutkiakseen ja kartoittaakseen aluetta.
Coal Harbourista (Nykyinen Vancouver) löydettiin vuonna 1862 kivihiiliesiintymiä, joka johti eurooppalaisten siirtolaisten asettumiseen alueelle.
Nykyisin kansalaisjärjestöt ovat huolissaan vuonon saastumisesta siihen ajautuvien teollisuuden päästöjen johdosta. Vuosittain vuonoon lasketaan luvallisesti noin 769 000 000 m³ harmaatavettä.
Aiheesta muualla

Bodies of water - coastal (Arkistoitu – Internet Archive) Valokuvia alueelta. (englanniksi)
Ylä-Tervajärvi

Ylä-Tervajärvi tarkoittaa seuraavia:
Ylä-Tervajärvi, järvi Hyrynsalmella
Ylä-Tervajärvi, järvi Mäntyharjussa
Ylä-Tervajärvi, järvi Suomussalmella.
| --- | --- |
: Tämä on täsmennyssivu, jolla luetellaan useita samannimisiä järviä.
Copa de la Liga

Copa de la Liga (suom. Liigacup) oli espanjalainen jalkapallokilpailu, jonka Espanjan kuninkaallinen jalkapalloliitto järjesti vuosina 1982–1986. Siihen ottivat osaa korkeimman sarjatason Primera Divisiónin kaikki seurat sekä alempien sarjatasojen parhaat.
Idean kilpailusta keksi Barcelonan puheenjohtaja Josep Lluís Núñez tavoitteenaan seurojen taloudellisen tilanteen parantaminen televisiointioikeuksista ja lipunmyynnistä saatujen tulojen turvin. Kilpailu lopetettiin kuitenkin jo neljän vuoden jälkeen ajanpuutteen vuoksi.
Kilpailun voittaja oli oikeutettu paikkaan seuraavan kauden UEFA Cupissa.
Loppuottelut

| Vuosi | Ensimmäinen osaottelu | Toinen osaottelu | Voittaja |
| --- | --- | --- | --- |
| 1983 | Real Madrid 2 – 2 Barcelona | Barcelona 2 – 1 Real Madrid | Barcelona |
| 1984 | Atlético Madrid 0 – 0 Real Valladolid | Real Valladolid 3 – 0 Atlético Madrid | Real Valladolid |
| 1985 | Atlético Madrid 3 – 2 Real Madrid | Real Madrid 2 – 0 Atlético Madrid | Real Madrid |
| 1986 | Real Betis 1 – 0 Barcelona | Barcelona 2 – 0 Real Betis | Barcelona |
Cancer Culture

| Cancer Culture Decapitated |
| --- | --- | --- |

Studioalbumin tiedot
 Julkaistu: 27. toukokuuta 2022
 Kesto: 37.12
 Levy-yhtiö: Nuclear Blast
Decapitatedin muut julkaisut
| Anticult 2017 | Cancer Culture 2022 |   |
Cancer Culture on Decapitatedin kahdeksas studioalbumi, joka julkaistiin 27. toukokuuta 2022. Albumilta on julkaistu singlenä kappale ”Just a Cigarette”.
Kappaleet

From The Nothingness With Love – 1.16
Cancer Culture – 4.08
Just A Cigarette – 3.57
No Cure – 3.26
Hello Death – 4.54
Iconoclast – 4.49
Suicidal Space Programme – 4.59
Locked – 1.17
Hours As Battlegrounds – 3.59
Last Supper – 4.22
Kokoonpano

Rafał “Rasta” Piotrowski – laulu
Wacław “Vogg” Kiełtyka – kitara
James Stewart – rummut
Paweł Pasek – bassokitara
Arvostelut

Inferno:
Kaaoszine:
Aiheesta muualla

Cancer Culture Discogsissa. (englanniksi)
Albumi Cancer Culture Encyclopaedia Metallum -sivustolla (englanniksi)
Copa Interamericana

Copa Interamericana oli CONMEBOLin vuosina 1968–1998 järjestämä jalkapallokilpailu, jossa kohtasivat Copa Libertadoresin ja CONCACAF Champions' Cupin voittajat. Kilpailua ei pelattu säännöllisesti vuosittain; esimerkiksi vuosina 1981–1984 sitä ei järjestetty lainkaan. Viimeisen kerran cup pelattiin vuonna 1998, jolloin yhdysvaltalainen DC United voitti brasilialaisen Vasco da Gaman kahden ottelun yhteistuloksella 2–1. Sittemmin kilpailu lopetettiin ja CONCACAFin joukkueet alkoivat ottaa osaa CONMEBOLin järjestämiin kilpailuihin.
Mestarit

1968  Estudiantes
1971  Club Nacional de Football
1972  Independiente
1974  Independiente
1975  Independiente
1977  Club América
1979  Club Olimpia Asuncion
1980  Club Universidad Nacional
1985  Argentinos Juniors
1986  River Plate
1988  Club Nacional de Football
1989  Atletico Nacional
1990  Club América
1991  Colo-Colo
1993  Universidad Catolica
1994  Vélez Sársfield
1995  Atletico Nacional
1998  DC United
Burnt Offerings

| Burnt Offerings Iced Earth |
| --- | --- | --- |

Studioalbumin tiedot
 Äänitetty : Morrisound-studiolla
 Julkaistu: 1995
 Tuottaja(t): Jim Morris ja Jon Schaffer
 Tyylilaji: power metal ja thrash metal
 Kesto: 52.39
 Levy-yhtiö: Century Media Records
Iced Earthin muut julkaisut
| Night of the Stormrider 1991 | Burnt Offerings 1995 | The Dark Saga 1996 |
Burnt Offerings on Iced Earthin kolmas studioalbumi. Tällä albumilla esiintyi ensi kertaa laulaja Matt Barlow.
Tästä albumista (ja kahdesta edellisestä) julkaistiin vuonna 2008 rajoitettu versio, joka sisälsi remasteroidun alkuperäisen albumin, ennenjulkaisemattoman version albumista (eri kappaleita), ja uuden kannen.
Kappaleet

"Burnt Offerings" (Schaffer, Shawver) – 7:22
"Last December" (Schaffer) – 3:23
"Diary" (Abell, Barlow, Schaffer, Shawver) – 6:14
"Brainwashed" 	(Schaffer, Shawver) – 5:22
"Burning Oasis" (Abell, Schaffer, Shawver) – 6:00
"Creator Failure" (Abell, Barlow, Schaffer, Shawver) – 6:02
"The Pierced Spirit" (Abell, Schaffer, Shawver) – 1:54
"Dante's Inferno" (Schaffer) – 16:26
Kokoonpano

Jon Schaffer – rytmikitara, laulu
Matt Barlow – laulu
Randall Shawver – soolokitara
Dave Abell – basso
Rodney Beasley – rummut
Howard Helm – kosketinsoittimet
Aiheesta muualla

Burnt Offerings Discogsissa. (englanniksi)
Albumi Burnt Offerings Encyclopaedia Metallum -sivustolla (englanniksi)
Iced Earth
| --- | --- |
Studioalbumit:   Iced Earth  Night of the Stormrider  Burnt Offerings  The Dark Saga  Days of Purgatory  Something Wicked This Way Comes  Horror Show  Dark Genesis  Tribute to the Gods  The Glorious Burden  The Blessed and the Damned  Framing Armageddon  The Crucible of Man  Dystopia  Plagues of Babylon  Incorruptible  A Narrative Soundscape 
EP:t:   Enter the Realm  The Melancholy E.P.  The Reckoning  Overture of the Wicked  I Walk Among You 
Livealbumit:   Alive in Athens  Live in Ancient Kourion
Canelones (departementti)

Departementti Uruguayn kartalla.
Canelones on yksi Uruguayn departementeista. Sen pääkaupunki on Canelones ja suurin kaupunki Ciudad de la Costa.
Departementin pinta-ala on 4 536 km² ja vuonna 2009 arvioitu väkiluku oli 520 240 henkeä, joten se on väkiluvultaan Montevideon jälkeen Uruguayn toiseksi suurin departementti.
Monet Canelonesin kaupungeista, kuten Santa Lucía, Canelones ja Las Piedras, perustettiin jo 1700-luvulla. Alueelle asettui eurooppalaisia maahanmuuttajia Kanariansaarilta, Itävallasta ja Italiasta. Italialaiset aloittivat viiniviljelyn, ja nykyisin maakunnassa on suurin osa Uruguayn viinitarhoista.
Maakunta on saanut nimensä canelon-puusta (Rapanea laetevirens), jota siellä kasvaa runsaasti.
Aiheesta muualla

Kuvia tai muita tiedostoja aiheesta Canelones (departementti) Wikimedia Commonsissa
Zacks Nkosi

Zacks Nkosi (1918–1980) oli eteläafrikkalainen jazz-saksofonisti ja säveltäjä, joka oli yksi 1950–1960-lukujen afrikkalaisen jazzin kultakauden keskeisimpiä vaikuttajia. Hän yhdisti afrikkalaista perinnettä jazziin ja swingiin.
Nkosin poika Jabu (s. 1954) on kosketinsoittaja ja  myös tunnettu jazz-muusikko Etelä-Afrikassa.
Zadarin yliopisto

| Zadarin yliopisto> Sveučilište u Zadru |
| --- | --- |
  
 lat. Universitas Studiorum Iadertina 
 engl. The University of Zadar 
Perustettu:  1396
Tyyppi:  Julkinen
Rehtori:  Dijana Vican
Henkilökunta:  500
Opiskelijoita:  6000
Sijainti:  Zadar, Zadarin piirikunta   Kroatia
Osoite:  unizd.hr
Zadarin yliopisto (kroatiaksi Sveučilište u Zadru, latinaksi Universitas Studiorum Iadertina) on yliopisto Zadarissa, Kroatiassa. Nykymuotoinen yliopisto perustettiin vuonna 2002, mutta alun perin se on perustettu vuonna 1396, mikä tekee siitä yhden Euroopan vanhimmista yliopistoista.
Zadarin yliopisto
Copa RFEF

Copa Real Federación Española de Fútbol on Espanjan kuninkaallisen jalkapalloliiton (RFEF) järjestämä cup-muotoinen jalkapallokilpailu, johon osallistuvat Segunda División B:n ja Tercera Divisiónin joukkueet.
Kilpailun ensimmäinen vaihe pelataan itsehallintoalueiden sisäisesti, ja siihen osallistuvat ne joukkueet, jotka eivät edelliskauden sarjasijoituksensa perusteella päässeet mukaan Copa del Reyhin. Toiseen, kansalliseen vaiheeseen pääsevät kunkin itsehallintoalueen voittaja sekä Copa del Reystä ensimmäisellä kierroksella pudonneet joukkueet. Kullakin toisen vaiheen kierroksella, loppuottelu mukaan lukien, joukkueet kohtaavat toisensa kertaalleen molempien kotikentällä.
Loppuottelut

| Vuosi | Voittaja | Häviäjä | Tulos |
| --- | --- | --- | --- |
| 1994 | Puertollano Industrial | CE Platges | 1–4 / 5–0 |
| 1995 | UD Las Palmas B | CF Balaguer | 1–0 / 3–1 |
| 1996 | RCD Mallorca B | Real Murcia | 2–1 / 2–1 |
| 1997 | Burgos CF | UD Gáldar | 1–1 / 4–1 |
| 1998 | CD Binéfar | RSD Alcalá | 1–2 / 2–0 |
| 1999 | Racing de Santander B | CD Lugo | 3–0 / 0–0 |
| 2000 | CE Sabadell | Elche CF B | 2–0 / 1–3 |
| 2001 | Marino de Luanco | CD Tropezón | 1–0 / 3–0 |
| 2002 | Celta Vigo B | CF Gavà | 1–0 / 2–1 |
| 2003 | Real Avilés Industrial | Tomelloso CF | 3–0 / 1–0 |
| 2004 | CF Badalona | CD Villanueva | 0–0 / 4–1 |
| 2005 | CE Mataró | Benidorm CD | 1–2 / 1–0 |
| 2006 | UD Puertollano | SD Huesca | 1–1 / 2–0 |
| 2007 | Pontevedra CF | RCD Mallorca B | 4–1 / 0–1 |
| 2008 | CD Ourense | CF Reus Deportiu | 2–1 / 1–1 |
| 2009 | Real Jaén | Rayo Vallecano B | 0–0 / 4–1 |
| 2010 | CD San Roque de Lepe | Lorca Deportiva | 2–0 / 0–1 |
| 2011 | CD Puertollano | SD Lemona | 0–2 / 4–1 |
| 2012 | CD Binissalem | SD Lemona | 5–0 / 6–1 |
Candace Bushnell

| Candace Bushnell |
| --- | --- |

Henkilötiedot
Syntynyt: 1. joulukuuta 1958 (ikä 65) Glastonbury, Connecticut, Yhdysvallat
Kansalaisuus:  Yhdysvallat
Ammatti:  kirjailija, kolumnisti
Kirjailija
Äidinkieli: englanti
Tyylilajit:  draama, komedia, chick lit, nuortenkirjallisuus
Aiheet:  ihmissuhteet, ura, New York
Esikoisteos:  Sinkkuelämää   (Sex and the City, 1997)
Aiheesta muualla
candacebushnell.com
Löydä lisää kirjailijoitaKirjallisuuden teemasivulta
Candace Bushnell (s. 1. joulukuuta 1958 Glastonbury, Connecticut, Yhdysvallat) on yhdysvaltalainen kirjailija ja sanomalehtikolumnisti.
Ura

Candace Bushnell tunnetaan etenkin seksikolumnistaan The New York Observer -lehdessä ja kirjastaan Sinkkuelämää (Sex and the City). Hän alkoi kirjoittaa kolumnia 1993. Vuonna 1996 osa kolumneista julkaistiin kirjana. Kirjan pohjalta tehtiin suosittu televisiosarja Sinkkuelämää.
Sittemmin Bushnell on kirjoittanut useita romaaneja, muun muassa Reittä pitkin (Trading Up) ja Kynsin hampain (Lipstick Jungle). Romaanin Kynsin hampain pohjalta on tehty televisiosarja Lipstick Jungle. Vuonna 2010 Bushnell julkaisi Sinkkuelämää-sarjan Carrie Bradshaw’n lukioaikoihin sijoittuvan nuortenromaanin Carrien nuoruusvuodet (The Carrie Diaries). Bushnellissa ja Carrie Bradshaw’ssa on nähty paljon samaa: he ovat kummatkin seksikolumnisteja ja nauttivat New Yorkin yöelämästä.
Yksityiselämä

Candace Bushnell meni naimisiin balettitanssija Charles Askegardin kanssa vuonna 2002. Pari asui Manhattanilla New Yorkissa. Bushnell ja Askegard erosivat vuonna 2011. Bushnell asuu nykyään maalla ja harrastaa ratsastusta.
Teokset

Sinkkuelämää (Sex and the City, 1996). Suom. Arto Schroderus. Tammi, 2000.
Neljä blondia (Four blondes, 2001). Suom. Arto Schroderus. Tammi, 2001.
Reittä pitkin (Trading Up, 2003). Suom. Liisa Laaksonen. Tammi, 2004.
Kynsin hampain (Lipstick Jungle, 2005). Suom. Liisa Laaksonen. Tammi, 2007.
Hissillä huipulle (One Fifth Avenue, 2008). Henna Kaarakainen. Tammi 2012.
Sinkkuelämää: Carrien nuoruusvuodet (The Carrie Diaries, 2010). Suom. Liisa Laaksonen. Tammi, 2010.
Sinkkuelämää: Ensimmäinen kesä New Yorkissa (Summer in the City, 2011). Suom. Liisa Laaksonen. Tammi, 2011.
Aiheesta muualla

Candace Bushnellin viralliset kotisivut. (englanniksi)
Candace Bushnellin kolumneja The New York Observer -lehdessä. (englanniksi)
Candace Bushnell kustannusyhtiö Tammen sivuilla.
Candace Bushnell Internet Movie Databasessa. (englanniksi)
Central European Football League

| Central European Football League |
| --- | --- |

Laji:  Amerikkalainen jalkapallo
Maa(t):  Eurooppa
Perustettu:  2005
Joukkueita:  11
Hallitseva mestari:  Danube Dragons
Eniten mestaruuksia:  SBB Vukovi Beograd (6)
Sivusto:  CEFL Online
Central European Football League eli CEFL on amerikkalaisen jalkapallon monikansallinen kilpasarja, johon osallistuu eri kansallisten sarjojen parhaiten sijoittuneita joukkueita. Sarjaan osallistuu kaudella 2023 yksitoista joukkuetta.
CEFL on kasvanut viime vuosina nopeasti. Serbialaisten ja slovakialaisten joukkueiden yhteissarja kasvoi 2010-luvulla kuuden maan ja kahdentoista joukkueen kilpasarjaksi. Sarjan kilpatason kasvaessa ja ammattimaistuessa päätettiin vuonna 2018 perustaa alempi sarjataso CEFL Cup. Vuosina 2018 ja 2019 CEFL- ja NEFL-sarjojen mestarit kohtasivat Euroopan superfinaalissa.
CEFL on kehittynyt 2020-luvulla merkittäväksi seurajoukkueiden monikansalliseksi kilpasarjaksi muiden sarjojen lopetettua.
Joukkueet 2023

Schwäbisch Hall Unicorns, Schwäbisch Hall
SBB Vukovi Beograd, Belgrad
Flash de La Courneuve, Pariisi
Firenze Guelfi, Firenze
Parma Panthers, Parma
Calanda Broncos, Chur
Stockholm Mean Machines, Tukholma
Kuopio Steelers, Kuopio
Thonon Black Panthers, Thonon-les-Bains
Madrid Osos Rivas, Madrid
Las Rozas Black Demons, Madrid
Budapest Wolves, Budapest
Kragujevac Wild Boars, Kragujevac
Vysočina Gladiators, Jihlava
Budapest Wolves, Budapest
Bucharest Rebels, Bukarest
Mestarit

2006: Kragujevac Wild Boars
2007: SBB Vukovi Beograd
2008: CNC Gladiators
2009: SBB Vukovi Beograd
2010: SBB Vukovi Beograd
2011: SBB Vukovi Beograd
2012: Ljubljana Silverhawks
2013: SBB Vukovi Beograd
2014: SBB Vukovi Beograd
2015: Novi Sad Dukes
2016: Graz Giants
2017: Swarco Raiders Tirol
2018: Swarco Raiders Tirol
2019: Swarco Raiders Tirol
2020: ei pelattu
2021: Schwäbisch Hall Unicorns
2022: Schwäbisch Hall Unicorns
2023: Flash de La Courneuve
2024: Danube Dragons
Ylä-Tervajärvi (Hyrynsalmi)

| Ylä-Tervajärvi |
| --- | --- |
Valtiot:  Suomi
Maakunnat:  Kainuu
Kunnat:  Hyrynsalmi
Koordinaatit:  64°40′03″N, 28°51′42″E
Vesistöalue ja valuma-alueen tietoja
Päävesistöalue:  Oulujoen vesistö (59)
Järveen tulevat joet:  Hakojoki, Huuhilonpuro
Laskujoki:  Tervasalmi
Järvinumero:  59.752.1.002
Mittaustietoja
Pinnankorkeus:  170,6 m 
Rantaviiva:  8,1 km 
Pinta-ala:  1,32 km² 
Tilavuus:  0,0074 km³ 
Keskisyvyys:  5,6 m 
Suurin syvyys:  18,4 m 
 fiYlä-Tervajärvi 
Ylä-Tervajärvi on saareton järvi Tervakylässä Hyrynsalmen keskustan itäpuolella Kainuun maakunnassa. Sen pinta-ala on 1,3 neliökilometriä. Etäisyys Kajaanista on 72 kilometriä koilliseen.
Maantiede

Ylä-Tervajärven ulottuvuus lounaasta koilliseen on noin 2,55 kilometriä. Järven itäranta on länsirantaa mutkaisempi. Niemien (Kuusiniemi, Kotiniemi, Luodonniemi) väleissä on melko avosuisia lahtia (Kotilahti, Hietalahti, Tervalahti). Koillisrannalla Luodonniemen ja Kirkkokallion välinen lahti jakautuu kahteen kapeaan lahteen, jotka ovat Soikonlahti ja Kirkkolahti. Noin kuudesosa Ylä-Tervajärvestä on vähintään kymmenen metriä syvä. Järven syvin piste, noin 18 metriä, sijaitsee syvän alueen keskivaiheilla.
Ylä-Tervajärven merkittävin tulouoma on koillisesta Hakojärviltä (183,3 metriä mpy) virtaava Hakojoki. Lännestä Huuhilonlammelta (174,4 metriä mpy) virtaa Huuhilonpuro. Ylä-Tervajärven lasku-uoma on alle 200 metriä pitkä Tervasalmi, joka päätyy lounaaseen Ala-Tervajärven (170,6 metriä mpy) koilliskolkkaan.
Ylä-Tervajärven vesitilavuus on 7 401 000 kuutiometriä.
Ylä-Tervajärvi (59.752.1.002) kuuluu Tervajärvien alueeseen (59.752), joka on kolmannen jakovaiheen vesistö Oulujoen vesistössä (59). Toinen jakovaihe on Tervajoen valuma-alue (59.75) ja ensimmäinen on Luvanjoen valuma-alue (59.7). Tervajärvien alueeseen kuuluu yhdeksän vähintään hehtaarin laajuista vakavettä, joista Ylä-Tervajärvi on laajin. Seuraavana tulee Ala-Tervajärvi ja Vihtajärvi.
Zachery Ziemek

| Mitalit | Mitalit | Mitalit |  |
| --- | --- | --- | --- |
|  Zachery Ziemek Yhdysvaltain-mestaruuskilpailuissa 2018. |  Zachery Ziemek Yhdysvaltain-mestaruuskilpailuissa 2018. |  Zachery Ziemek Yhdysvaltain-mestaruuskilpailuissa 2018. |  |
Maa:   Yhdysvallat
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Eugene 2022 | kymmenottelu |  |
Zachery Ziemek (s. 23. helmikuuta 1993) on yhdysvaltalainen kymmenottelija.
Ziemek sijoittui kymmenottelussa 15:nneksi 8006 pisteellä Pekingin maailmanmestaruuskilpailuissa 2015 ja seitsemänneksi 8392 pisteellä Rio de Janeiron olympialaisissa 2016. Lontoon MM-kilpailuissa 2017 hän keskeytti. Birminghamin sisäratojen MM-kilpailuissa 2018 hän sijoittui seitsenottelussa kuudenneksi 5941 pisteellä. Tokion olympialaisissa 2021 hän oli kymmenottelussa kuudes 8435 pisteellä. Eugenen MM-kilpailuissa 2022 hän saavutti pronssia ennätyksellään 8676 pistettä. Lajikohtaisesti hän sijoittui toiseksi pituushypyssä ja seiväshypyssä sekä kolmanneksi kuulantyönnössä. Budapestin MM-kilpailuissa 2023 hän keskeytti neljän lajin jälkeen.
Ziemek otteli toukokuussa 2022 Fayettevillessa tuloksen 8573 pistettä, ja tätä ennätystään hän paransi saman vuoden heinäkuussa MM-kilpailuissa 8676 pisteeseen. Hän ylitti 8000 pisteen rajan ensimmäisen kerran vuonna 2015.
Casertan maakunta

Casertan maakunta on yksi Italian maakunnista. Se sijaitsee Campanian alueella Etelä-Italiassa, ja sen pääkaupunki on Caserta. Maakunta on pinta-alaltaan 2 651 neliökilometriä ja asukkaita siellä on runsaat 900 000. Maakunnassa on 104 kuntaa.
Casertan ikiaikainen lempinimi on Campahia felix, onnekkaiden Campania, koska alueen maaperä on hedelmällistä ja ympäristö muutenkin suotuisa. Matkailunähtävyyksinä alueella ovat luonnonpuistot, pitkät hiekkarannat ja joukko historiallisia kohteita kuten Casertan palatsi.
Alue on tunnettu viineistä, kastanjoista ja puhvelinmaitojuustoista.
Aiheesta muualla

Wikimedia Commonsissa on kuvia tai muita tiedostoja aiheesta .
Italy World Club (Arkistoitu – Internet Archive) matkailusivusto (englanniksi)
Casertan maakunta
Ailano | Alife | Alvignano | Arienzo | Aversa | Baia e Latina | Bellona | Caianello | Caiazzo | Calvi Risorta | Camigliano | Cancello e Arnone | Capodrise | Capriati a Volturno | Capua | Carinaro | Carinola | Casagiove | Casal di Principe | Casaluce | Casapesenna | Casapulla | Caserta | Castel Campagnano | Castel Morrone | Castel Volturno | Castel di Sasso | Castello del Matese | Cellole | Cervino | Cesa | Ciorlano | Conca della Campania | Curti | Dragoni | Falciano del Massico | Fontegreca | Formicola | Francolise | Frignano | Gallo Matese | Galluccio | Giano Vetusto | Gioia Sannitica | Grazzanise | Gricignano di Aversa | Letino | Liberi | Lusciano | Macerata Campania | Maddaloni | Marcianise | Marzano Appio | Mignano Monte Lungo | Mondragone | Orta di Atella | Parete | Pastorano | Piana di Monte Verna | Piedimonte Matese | Pietramelara | Pietravairano | Pignataro Maggiore | Pontelatone | Portico di Caserta | Prata Sannita | Pratella | Presenzano | Raviscanina | Recale | Riardo | Rocca d’Evandro | Roccamonfina | Roccaromana | Rocchetta e Croce | Ruviano | San Cipriano d’Aversa | San Felice a Cancello | San Gregorio Matese | San Marcellino | San Marco Evangelista | San Nicola la Strada | San Pietro Infine | San Potito Sannitico | San Prisco | San Tammaro | Sant’Angelo d’Alife | Sant’Arpino | Santa Maria Capua Vetere | Santa Maria a Vico | Santa Maria la Fossa | Sessa Aurunca | Sparanise | Succivo | Teano | Teverola | Tora e Piccilli | Trentola-Ducenta | Vairano Patenora | Valle Agricola | Valle di Maddaloni | Villa Literno | Villa di Briano | Vitulazio
Zachris Castrén

Zachris Castrén -nimisiä henkilöitä ovat olleet:
Zachris Castrén (1817–1868), pappi ja valtiopäivämies
Zachris Castrén (1868–1938), kansansivistysmies, työväenopiston johtaja, kansanedustaja ja päätoimittaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zachris Castrén”, voi hakea sivunnimihaulla, laajalla sivunnimihaulla tai tekstihaulla.